



Ministerstvo životného prostredia – Riadiaci orgán pre OP Kvalita životného prostredia



**Zámer národného projektu**

|  |  |
| --- | --- |
| **Operačný program:** | Kvalita životného prostredia |
| **Prioritná os:** | 4. Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** | 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území |
| **Žiadateľ:** | Slovenská inovačná a energetická agentúra |
| **Názov projektu:** | **Odborne o energii** |
| **Celkové oprávnené výdavky projektu:** | 8 210 398 EUR |
| **Požadovaná výška NFP:** | 8 210 398 EUR |

|  |  |  |  |
| --- | --- | --- | --- |
| **1. Identifikácia prijímateľa** | | | |
| **Obchodné meno/názov:** Slovenská inovačná a energetická agentúra | | | |
| **Sídlo:** Bajkalská 27, 827 99 Bratislava | | | |
| **Štát:** Slovenská republika | | | |
| **IČO:** 00002801 | | | |
| **DIČ:** 2020877749 | | | |
| **IČZ:** identifikačné číslo zamestnávateľa pridelené Sociálnou poisťovňou (v prípade, ak je žiadateľ registrovaný ako zamestnávateľ na účely sociálneho poistenia) | | | |
| **Platiteľ DPH:** ~~áno~~**~~/~~**nie | | **IČ DPH:** SK 2020877749 | |
| **Právna forma:** Príspevková organizácia | | | |
| **Štatutárny orgán:** generálna riaditeľka | | | |
| **Titul** | **Meno** | **Priezvisko** | **Titul za menom** |
| JUDr. | Svetlana | Gavorová |  |

|  |
| --- |
| **2. Identifikácia organizačnej zložky zodpovednej za realizáciu projektu** |
| **Názov:** Odbor komunikácie, Slovenská inovačná a energetická agentúra |
| **Sídlo:** Bratislava, Bajkalská 27, 827 99, Slovenská republika |

|  |  |  |  |  |
| --- | --- | --- | --- | --- |
| **3. Komunikácia vo veci projektového zámeru NP** | | | | |
| **Kontaktné údaje a adresa na doručovanie písomností:** Slovenská inovačná a energetická agentúra, Bajkalská 27, 827 99 Bratislava | | | | |
| **Kontaktná osoba:** RNDr. Katarína Ružičková | | | | |
| **Titul** | **Meno** | **Priezvisko** | **Titul za menom** | **Subjekt** |
| RNDr. | Katarína | Ružičková |  | Prijímateľ |
| **Adresa na doručovanie písomností:** Slovenská inovačná a energetická agentúra, Bajkalská 27, 827 99 Bratislava | | | | |
| **e-mail:** [katarina.ruzickova@siea.gov.sk](mailto:katarina.ruzickova@siea.gov.sk) | | **Telefón:** +421 2 58 248 343 | | |

|  |
| --- |
| **4. Zdôvodnenie využitia národného projektu a vylúčenia výberu prostredníctvom výzvy a zdôvodnenie prijímateľa** |
| Slovenská inovačná a energetická agentúra (SIEA) má jedinečné skúsenosti s prácou špecialistov v oblasti zásobovania energiou, energetickej efektívnosti a využívania obnoviteľných zdrojov energie (OZE). Prostredníctvom svojich expertov sa podieľa na príprave strategických a programových dokumentov a všeobecne záväzných právnych predpisov a disponuje unikátnymi informáciami a skúsenosťami, ktoré môžu významne napomôcť ich praktickej aplikácii. Dlhodobo sa venuje odbornej spôsobilosti vybraných špecialistov s dôrazom na ich teoretické znalosti a praktické zručnosti a má prehľad o nedostatočnej informovanosti špecialistov, najmä v oblasti všeobecne záväzných právnych predpisov a nových technických poznatkov. SIEA vedie zoznamy špecialistov a prostredníctvom prevádzky monitorovacieho systému energetickej efektívnosti komunikuje s osobami, ktoré sa venujú premene, distribúcii a spotrebe energie a je preto jediným kompetentným subjektom na realizácia predmetného projektu.  Zriadením informačnej platformy pre špecialistov a odbornú verejnosť v rámci národného projektu umožní SIEA dostupnosť aktuálnych informácií cielených pre vybrané skupiny špecialistov, ktorí sa budú podieľať navrhovaním a realizáciou nízkouhlíkových opatrení. Doterajšie skúsenosti s implementáciou národných projektov v predošlom programovom období umožnili SIEA vybudovanie potrebných administratívnych kapacít a ich ďalšie využitie na úspešné zabezpečenie udržateľnej realizácie tohto projektu.  Slovenská inovačná a energetická agentúra, je ako prijímateľ určená priamo v znení Operačného programu Kvalita životného prostredia (OP KŽP). SIEA má dostatočné administratívne kapacity a bohaté odborné skúsenosti s implementáciou národných projektov v rámci štrukturálnych fondov, kde v predchádzajúcom programovom období realizovala dva národné projekty v rámci Operačného programu Konkurencieschopnosť a hospodársky rast (OP KaHR). |

|  |
| --- |
| **5. Identifikácia národného projektu** |
| **Názov projektu:** |
| Odborne o energii |
| **Prioritná os:** |
| 4: Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** |
| 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území |
| **Názov aktivity:** |
| E. Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb |
| **Kategórie regiónov:** |
| ~~Rozvinuté~~/Menej rozvinuté |
| **Forma financovania:** |
| Nenávratný finančný príspevok |
| **Identifikácia komplementarity a synergie:**  V zmysle Metodického pokynu CKO č. 11 k zabezpečeniu koordinácie synergických účinkov medzi EŠIF a inými nástrojmi podpory EÚ a SR sú identifikované nasledovné komplementarity a synergie v rámci Špecifického cieľa 4.4.1: Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území, Aktivity E Zavádzanie systému pravidelného poradenstva a zvyšovania informovanosti pre verejný sektor, energetických manažérov, audítorov, poskytovateľov energetických služieb.  Program Stredná Európa, Špecifický cieľ, 2.2: Zlepšiť územne založené nízkouhlíkové stratégie a politiky podporujúce zmiernenie zmeny klímy, Špecifický cieľ 2.3: Zlepšiť kapacity pre plánovanie mobility vo funkčných mestských oblastiach s cieľom znížiť emisie CO2.  OP INTERREG Europe, Špecifický cieľ 3.1: Zlepšenie vykonávania regionálnych rozvojových politík a programov, najmä programov pre Investovanie do rastu a zamestnanosti, a kde je relevantné, ETC programov, zameraných na prechod k nízkouhlíkovému hospodárstvu.  URBAN III, Špecifický cieľ 2: Zlepšenie plánov udržateľných mestských stratégií a akčných plánov miest. |

|  |  |  |  |  |
| --- | --- | --- | --- | --- |
| **6. Miesto realizácie projektu** | | | | |
| **Štát** | **Región (NUTS II)** | **Vyšší územný celok (NUTS III)** | **Okres (NUTS IV)** | **Obec** |
| SR | Západné Slovensko | Bratislavský kraj\*  Trnavský kraj  Trenčiansky kraj  Nitriansky kraj |  |  |
| SR | Stredné Slovensko | Banskobystrický kraj Žilinský kraj |  |  |
| SR | Východné Slovensko | Prešovský kraj  Košický kraj |  |  |

\*v prípade realizácie aktivít D, E, F špecifického cieľa 4.4.1, ktoré zasahujú svojím účinkom celé územie SR sa oprávnenosť výdavkov týchto aktivít pomerne (pro rata) znižuje, keďže územie Bratislavského kraja nie je oprávnené na podporu z EFRR pre menej rozvinuté regióny.

|  |
| --- |
| **7. Opis projektu:** |
| **Stručný opis projektu** |
| Profesijné organizácie, ktoré sa čiastočne zaoberajú nízkouhlíkovými opatreniami sú v SR spravidla financované z členských príspevkov. Často nemajú k dispozícii dostatočné finančné a personálne kapacity na to, aby sledovali vývoj v oblasti všeobecne záväzných právnych predpisov najmä vedy a techniky tak, aby svojim členom poskytovali potrebné informácie. Nemajú vybudovanú spoločnú platformu, v rámci ktorej by si navzájom odovzdávali skúsenosti a informovali o dobrých praktikách. Aktuálne informácie sa špecialistom poskytujú skôr sporadicky a to najmä na seminároch a konferenciách, kde nie je dostatočný priestor na diskutovanie a riešenie konkrétnych profesijných problémov. Cieľom projektu je strategicky a profesionálne pristupovať k energeticky efektívnemu nízkouhlíkovému hospodárstvu vo všetkých sektoroch zabezpečením kontinuálneho poskytovania informácií o nízkouhlíkových opatreniach na viacerých na seba nadväzujúcich úrovniach odbornosti a to najmä pre cieľové skupiny:   * technikov (inštalatérov) v oblasti realizácie energetickej efektívnosti a využívania obnoviteľných zdrojov energie; * projektantov v oblasti realizácie energetickej efektívnosti a využívania OZE; * poskytovateľov podporných energetických služieb; * poskytovateľov energetických služieb s garantovanou úsporou; * energetických manažérov v oblasti elektroenergetiky, plynárenstva a tepelnej energetiky; * energetických audítorov; * odborne spôsobilé osoby na pravidelnú kontrolu vykurovacích systémov a klimatizačných systémov; * zamestnancov verejného sektora, ktorí sa zaoberajú používaním energie a nízkouhlíkovými opatreniami.   Predmetom projektu je najmä prieskum a vypracovanie analýzy profesijnej odbornej úrovne informovanosti o energeticky efektívnom nízkouhlíkovom hospodárstve, návrh štruktúry a spôsobu prevádzky informačnej platformy pre cieľové skupiny, prevádzka informačnej platformy a to najmä formou poskytovania informácii v tlačenej a elektronickej forme, zber, prezentovanie aktuálnych domácich a zahraničných poznatkov a skúseností na odborných podujatiach, vytváranie prístupných databáz a výpočtových nástrojov použiteľných pre efektívnu aplikáciu nízkouhlíkových opatrení vo fáze navrhovania a realizácie, poskytnutie podpory pre návrh realizácie nízkouhlíkových opatrení vo verejných budovách, a to aj vypracovaním relevantného počtu energetických auditov takýchto budov. |
| **7.1 Rámcový opis aktivít národného projektu** |
| Národný projekt „Odborne o energii“ bude realizovaný prostredníctvom jednej hlavnej aktivity **Zriadenie a prevádzka Centra podpory informačnej platformy** a bude sa realizovať prostredníctvom troch podaktivít:  **Podaktivita 1: Analýza odbornej úrovne informovanosti o energeticky efektívnom nízkouhlíkovom hospodárstve**  SIEA v spolupráci so zástupcami ústrednej správy a územnej samosprávy, s profesijnými združeniami (napr. Asociácia priemyselnej ekológie na Slovensku, Cech vykurovania a tepelnej techniky, Slovenská spoločnosť pre techniku prostredia, Slovenský zväz výrobcov tepla, Slovenský zväz pre chladiacu a klimatizačnú techniku, Združenie priemyselných odberateľov energie, Zväz elektrotechnického priemyslu a pod.), slovenskými partnermi projektu „BUILD UP SKILLS“ a inými relevantnými inštitúciami spracuje prieskum a posúdi úroveň informovanosti o energeticky efektívnom nízkouhlíkovom hospodárstve špecialistov, ktorí sa budú dlhodobo zaoberať navrhovaním a realizáciou nízkouhlíkových opatrení. Na tento účel zriadi pracovnú skupinu, v ktorej sa budú priebežne prerokovávať aktuálne zistenia a navrhovať vhodné nástroje. Na základe výsledkov v podobe ucelenej analýzy navrhne SIEA rozsah systémov kontinuálneho zvyšovania informovanosti, štruktúru a spôsob prevádzky informačnej platformy vrátane určenia kompetencií centra podpory informačnej platformy.    **Podaktivita 2: Prevádzka Centra podpory informačnej platformy**  SIEA zriadi Centrum podpory informačnej platformy a začne pripravovať rozsah systémov kontinuálneho zvyšovania informovanosti. Aktivity doplní a aktualizuje po vyhotovení „*Analýzy odbornej úrovne informovanosti o energeticky efektívnom nízkouhlíkovom hospodárstve*“. Centrum informačnej platformy bude zabezpečovať informácie o všeobecne záväzných právnych predpisoch, technických predpisoch, technických riešeniach, najlepších dostupných technológiách, systematicky ich triediť a poskytovať podľa odborného zamerania systémov kontinuálneho zvyšovania informovanosti. V rámci projektu sa predbežne uvažuje so zavedením 10 špecializovaných systémov kontinuálneho zvyšovania informovanosti aj prostredníctvom rôznych podujatí najmä seminárov, konferencií a workshopov. Na príprave a poskytovaní odborných informácií sa budú podieľať experti z radov zamestnancov SIEA, zástupcov profesijných zväzov a združení a iných relevantných inštitúcií a samostatní odborní zamestnanci špecialisti, ktorí budú zabezpečovať komunikáciu medzi odborníkmi. Aktuálne informácie budú sprostredkované najmä elektronicky cez webové sídlo a elektronickou poštou, formou neperiodických publikácií a viacdňových odborných podujatí vrátane podujatí s praktickými ukážkami technických riešení. Súčasťou poskytovania informácií bude aj sprostredkovanie informácií zo zahraničných zdrojov a zahraničných podujatí, ako aj zabezpečenia vybraných odborných informácií a technických predpisov v slovenskom jazyku.  Dobré príklady, referenčné hodnoty spotreby energie, typizované technické riešenia, náklady na realizáciu nízkouhlíkových opatrení, projekty vhodné na aplikáciu energetických služieb sú vybrané príklady údajov, ktoré budú poskytované a periodicky aktualizované v databázach nízkouhlíkových stratégií pre všetky typy území, bytových domov v SR, verejných budov a podnikov, v ktorých sa realizoval energetický audit.  **Podaktivita 3: Poskytovanie podpory pre prevádzkovateľov verejných budov v oblasti monitorovania spotreby energie vrátane vypracovania energetických auditov**  Prostredníctvom expertov z radov zamestnancov SIEA, zástupcov profesijných zväzov a združení a iných relevantných inštitúcií sa poskytne technická a odborná podpora pri monitorovaní a riadení spotreby energie vo verejných budovách a vypracuje sa každoročne približne 50 energetických auditov, ktorých súčasťou bude aj prevádzkové meranie významných spotrebičov energie vo verejnej budove. Pri vypracovaní energetických auditov sa predpokladá aktívna účasť prevádzkovateľa auditovanej verejnej budovy, aby získal technické skúsenosti na aplikáciu nízkouhlíkových opatrení, ako aj v oblasti merania a riadenia spotreby energie v budove.  Popri hlavných aktivitách bude realizácia projektu zabezpečovaná prostredníctvom podporných aktivít a to najmä:   1. riadenie projektu; 2. publicita a informovanosť.   Na tento účel budú využití prioritne zamestnanci SIEA. |

|  |  |  |  |  |
| --- | --- | --- | --- | --- |
| **8. Prehľad merateľných ukazovateľov projektu** | | | | |
| **Kód** | **Názov** | **Merná jednotka** | **Celková cieľová hodnota** | **Relevancia k HP** |
| O0034 | Počet zavedených systémov kontinuálneho zvyšovania informovanosti | počet | 10 | N/A |
|  | Počet informačných materiálov | počet | 900 | N/A |
|  | Počet energetických auditov | počet | 250 | N/A |

|  |  |
| --- | --- |
| **9. Požadovaná výška NFP** | |
| Celková výška oprávnených výdavkov (EUR) | ZDROJE EU ŠR PRO RATA (ŠR) **SPOLU**  6 200 000 EUR 1 094 118 EUR 916 280 EUR **8 210 398 EUR** |
| Celková výška oprávnených výdavkov pre projekty generujúce príjem (EUR) | 0 EUR |
| Percento spolufinancovania zo zdrojov EU a ŠR (%) | 75,514 % EU a 13,326 % ŠR a 11,16 % PRO RATA (ŠR) |
| Žiadaná výška nenávratného finančného príspevku (EUR) | ZDROJE EU ŠR PRO RATA (ŠR) **SPOLU**  6 200 000 EUR 1 094 118 EUR 916 280 EUR **8 210 398 EUR** |
| Výška spolufinancovania z vlastných zdrojov žiadateľa (EUR) | 0 EUR |