



Ministerstvo životného prostredia – Riadiaci orgán pre OP Kvalita životného prostredia



**Zámer národného projektu**

|  |  |
| --- | --- |
| **Operačný program:** | Kvalita životného prostredia |
| **Prioritná os:** | 4. Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** | 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území |
| **Žiadateľ:** | Slovenská inovačná a energetická agentúra |
| **Názov projektu:** | **Žiť energiou** |
| **Celkové oprávnené výdavky projektu:** | 33 106 444 EUR |
| **Požadovaná výška NFP:** | 33 106 444 EUR |

|  |  |  |  |
| --- | --- | --- | --- |
| **1. Identifikácia prijímateľa** | | | |
| **Obchodné meno/názov:** Slovenská inovačná a energetická agentúra | | | |
| **Sídlo:** Bajkalská 27, 827 99 Bratislava | | | |
| **Štát:** Slovenská republika | | | |
| **IČO:** 00002801 | | | |
| **DIČ:** 2020877749 | | | |
| **IČZ:** identifikačné číslo zamestnávateľa pridelené Sociálnou poisťovňou (v prípade, ak je žiadateľ registrovaný ako zamestnávateľ na účely sociálneho poistenia) | | | |
| **Platiteľ DPH:** ~~áno~~**~~/~~**nie | | **IČ DPH:** SK 2020877749 | |
| **Právna forma:** Príspevková organizácia | | | |
| **Štatutárny orgán:** generálna riaditeľka | | | |
| **Titul** | **Meno** | **Priezvisko** | **Titul za menom** |
| JUDr. | Svetlana | Gavorová |  |

|  |
| --- |
| **2. Identifikácia organizačnej zložky zodpovednej za realizáciu projektu** |
| **Názov:** Odbor komunikácie, Slovenská inovačná a energetická agentúra |
| **Sídlo:** Bratislava, Bajkalská 27, 827 99, Slovenská republika |

|  |  |  |  |  |
| --- | --- | --- | --- | --- |
| **3. Komunikácia vo veci projektového zámeru NP** | | | | |
| **Kontaktné údaje a adresa na doručovanie písomností:** Slovenská inovačná a energetická agentúra, Bajkalská 27, 827 99 Bratislava | | | | |
| **Kontaktná osoba:** RNDr. Katarína Ružičková | | | | |
| **Titul** | **Meno** | **Priezvisko** | **Titul za menom** | **Subjekt** |
| RNDr. | Katarína | Ružičková |  | Prijímateľ |
| **Adresa na doručovanie písomností:** Slovenská inovačná a energetická agentúra, Bajkalská 27, 827 99 Bratislava | | | | |
| **e-mail:** [katarina.ruzickova@siea.gov.sk](mailto:katarina.ruzickova@siea.gov.sk) | | **Telefón:** +421 2 58 248 343 | | |

|  |
| --- |
| **4. Zdôvodnenie využitia národného projektu a vylúčenia výberu prostredníctvom výzvy a určenia prijímateľa** |
| Slovenská inovačná a energetická agentúra (SIEA) má dlhoročné skúsenosti s poskytovaním odborného energetického poradenstva. V rámci národného projektu s názvom „*Podpora osvety a poradenstva v rámci efektívneho využívania energie a využívania OZE, vrátane zvýšenia informovanosti širokej verejnosti,*“ financovaného z prostriedkov Operačného programu Konkurencieschopnosť a hospodársky rast, SIEA vybudovala od roku 2010 sieť poradenských centier. V nich je poskytované bezplatné individuálne poradenstvo laickej i odbornej verejnosti prostredníctvom bezplatných osobných konzultácií, telefónnych liniek a e-mailovej korešpondencie. Celkový počet uskutočnených konzultácií sa pohybuje v desiatkach tisíc. Poradenské aktivity sú úspešne uskutočňované aj v prostredí základných a stredných škôl. Energetické experimenty pre deti a mládež s názvom „Rady tety Ety“ používajú v mnohých z nich. Odborníci SIEA navštevujú množstvo škôl, v ktorých pútavou formou oboznamujú žiakov s problematikou energetiky. SIEA vydala viac ako 40 druhov tlačovín o úsporách energie a využívaní OZE s celkovým nákladom takmer 3 milióny výtlačkov, uskutočnila množstvo odborných podujatí pre účastníkov z jednotlivých definovaných cieľových skupín. V spolupráci s predstaviteľmi miest a obcí SIEA zrealizovala desiatky výjazdov, v rámci ktorých jej experti pripravili prednášky a poskytli odborné konzultácie priamo na mieste pre obyvateľov  týchto miest a obcí. Poradenstvo je poskytované aj prostredníctvom webovej stránky s počtom zobrazení presahujúcim 250 000 ročne. Hoci je národný projekt „*Podpora osvety a poradenstva v rámci efektívneho využívania energie a využívania OZE, vrátane zvýšenia informovanosti širokej verejnosti,*“ časovo v záverečnej fáze, SIEA neustále eviduje veľké množstvo nových požiadaviek na odborné podujatia nielen v rámci oprávneného územia, ale aj v Bratislavskom samosprávnom kraji. Doterajšie skúsenosti s implementáciou národných projektov v predošlom programovom období umožnili SIEA vybudovanie potrebných administratívnych kapacít a ich ďalšie využitie a kontinuálne rozšírenie na úspešné zabezpečenie udržateľnej realizácie tohto projektu.  SIEA je ako prijímateľ určená priamo v znení Operačného programu Kvalita životného prostredia (OP KŽP). |

|  |
| --- |
| **5. Identifikácia národného projektu** |
| **Názov projektu:** |
| Žiť energiou |
| **Prioritná os:** |
| 4. Energeticky efektívne nízkouhlíkové hospodárstvo vo všetkých sektoroch |
| **Špecifický cieľ:** |
| 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území |
| **Názov aktivity:** |
| D. Zvyšovanie informovanosti v oblasti nízkouhlíkových opatrení najmä energetickej efektívnosti a využívania OZE vrátane poradenstva, informačných kampaní, odborných seminárov, konferencií a aktivít pre deti a mládež |
| **Kategórie regiónov:** |
| ~~Rozvinuté~~/Menej rozvinuté |
| **Forma financovania:** |
| Nenávratný finančný príspevok |
| **Identifikácia komplementarity a synergie:**  V zmysle Prílohy č. 1 Identifikované synergie a komplementarity na programovej úrovni, Metodického pokynu CKO č. 11 k zabezpečeniu koordinácie synergických účinkov medzi EŠIF a inými nástrojmi podpory EÚ a SR, nie je v prípade tohto projektu identifikovaná synergia a komplementarita na programovej úrovni. |

|  |  |  |  |  |
| --- | --- | --- | --- | --- |
| **6. Miesto realizácie projektu** | | | | |
| **Štát** | **Región (NUTS II)** | **Vyšší územný celok (NUTS III)** | **Okres (NUTS IV)** | **Obec** |
| SR | Západné Slovensko | Bratislavský kraj\*  Trnavský kraj  Trenčiansky kraj  Nitriansky kraj |  |  |
| SR | Stredné Slovensko | Banskobystrický kraj  Žilinský kraj |  |  |
| SR | Východné Slovensko | Prešovský kraj Košický kraj |  |  |

\* prípade realizácie aktivít D, E, F špecifického cieľa 4.4.1, ktoré zasahujú svojím účinkom celé územie SR sa oprávnenosť výdavkov týchto aktivít pomerne (pro rata) znižuje, keďže územie Bratislavského kraja nie je oprávnené na podporu z EFRR pre menej rozvinuté regióny.

|  |
| --- |
| **7. Opis projektu** |
| **Stručný opis projektu** |
| Do roku 2020 sa Slovenská republika zaviazala zvýšiť podiel obnoviteľných zdrojov energie (OZE) na hrubej konečnej energetickej spotrebe na 14 % a znížiť konečnú energetickú spotrebu o 23 %, čomu zodpovedá zníženie spotreby primárnych energetických zdrojov o 20 %. Poskytovanie poradenstva a zvyšovanie informovanosti v uvedenej oblasti bolo v posledných rokoch zintenzívnené a cielene orientované na uvedené ciele avšak bez dôrazu na významný dopad na znižovanie emisií skleníkových plynov. Dôležitým cieľom projektu je preto pokračovanie a zintenzívnenie poradenských aktivít vytvorených a uskutočňovaných v rámci národného projektu s názvom „*Podpora osvety a poradenstva v rámci efektívneho využívania energie a využívania OZE, vrátane zvýšenia informovanosti širokej verejnosti*“ (Žiť energiou). Jedným z prostriedkov bude posilnenie, rozšírenie a skvalitnenie existujúcej siete poradenských centier Žiť energiou. Budú tak odborným pracoviskom vybaveným najnovšími technickými prvkami, možnosťami a prostriedkami spĺňajúcimi kritéria moderného a účelného centra prvého kontaktu. Nové poradenské centrá vzniknú na komunikačne, prípadne strategicky dôležitých miestach, ktoré určia potreby cieľových skupín. Z dôvodu zabezpečenia maximálnej profesionality, odbornosti a aktuálnosti bude potrebné pre zamestnancov zabezpečiť nepretržité získavanie praktických a odborných skúseností nielen na domácom, ale aj na zahraničnom trhu. Za kľúčovú je preto považovaná intenzívna a kontinuálna výmena skúseností, informácií a tzv. najlepších praktík so zahraničnými odborníkmi. Pre zaistenie kontinuálneho poradenstva bude naďalej využívaná, prípadne rozšírená existujúca bezplatná poradenská telefonická linka, ako aj webová stránka [www.zitenergiou.sk](http://www.zitenergiou.sk). Ich prostredníctvom bude poskytované poradenstvo a informácie aj pre záujemcov mimo miest s vybudovaným poradenským centrom.  Zintenzívnením aktivít s deťmi a mládežou všetkých vekových kategórií sa u tejto špecifickej cieľovej skupiny významne zvýši informovanosť o danej problematike. Z hľadiska dosahovania dlhodobých výsledkov v tejto oblasti, je s ňou nevyhnutné naďalej intenzívne pracovať. Prácou s deťmi a mládežou sa vytvorí predpoklad pre dlhodobú udržateľnosť myšlienky efektívneho využívania prírodných zdrojov s minimálnym negatívnym dopadom na životné prostredie.  Uvedené činnosti prispejú k napĺňaniu cieľov v oblasti zvyšovania povedomia a kvalitného informovania o nízkouhlíkových opatreniach a energetickej efektívnosti stanovených vo vládou SR schválenom Návrhu energetickej politiky SR, ktoré budú bližšie špecifikované v plánovanej *Národnej stratégii zvyšovania informovanosti a povedomia v oblasti energetickej efektívnosti,* prípadne v ďalších strategických a koncepčných dokumentoch.  **Cieľové skupiny:**   1. verejnosť (široká verejnosť, deti a mládež, médiá – ústredné, regionálne, mienkotvorné, odborné a iné) 2. subjekty ústrednej správy 3. subjekty územnej samosprávy 4. subjekty súkromného sektora   Každej z uvedených cieľových skupín sa bude venovať osobitná pozornosť so zreteľom na vekovú štruktúru, geografické a demografické hľadisko. |
| **7.1 Rámcový opis aktivít národného projektu** |
| Projekt bude realizovaný prostredníctvom jednej hlavnej aktivity  **Hlavná aktivita 1:** **Poradenstvo v oblasti efektívneho využívania energie a OZE**, ktorá sa člení do viacerých podaktivít.  Dosahovanie stanovených cieľov bude riešené formou moderných a inovatívnych komunikačných a marketingových nástrojov na vysokej technickej a odbornej úrovni. Hlavná aktivita a každá podaktivita bude prispôsobená konkrétnym cieľovým skupinám, ich požiadavkám a špecifikám tak, aby bol dosiahnutý požadovaný efekt a výsledok. Poskytované informácie budú pre danú cieľovú skupinu zostavené v takom formáte a rozsahu, aby boli pre ňu čo najprístupnejšie a najprijateľnejšie.  **Podaktivita 1. Edičná činnosť, tlač a on-line marketing**  Predmetom tejto podaktivity bude tlač periodických a neperiodických publikácií, tlač variabilných propagačných materiálov (letáky, plagáty, obaly, foldre, billboardy, infografiky a pod.), iné polygrafické služby s tým súvisiace a veľkoplošná tlač. Tlač a s ňou súvisiace sprievodné služby sú určené na informovanie všetkých cieľových skupín v oblasti nízkouhlíkových opatrení, najmä energetickej efektívnosti a udržateľného využívania OZE. Jednotlivé druhy tlačovín budú voľne dostupné pre všetky cieľové skupiny v každom poradenskom centre, na pobočkách a na centrále SIEA, ako aj na každom podujatí, ktoré bude v rámci projektu organizované, či iným spôsobom podporené. Súčasťou tejto aktivity bude aj vytvorenie cielenej komunikácie prostredníctvom internetu a zabezpečenie priebežnej aktualizácie informácií na všetkých dostupných úrovniach, ktoré budú v rámci projektu spravované. Budú vytvárané softvérové a mobilné aplikácie určené napríklad na rozličné výpočty spôsobov úspor energie, sledovanie spotreby, či prínosov využívania obnoviteľných zdrojov energie, ktoré by mali pomôcť k udržateľnému rozvoju nízkouhlíkového hospodárstva.  **Podaktivita 2. Poradenstvo v externom prostredí, komunikácia a propagácia**  Predmetom tejto podaktivity projektu je aplikovanie a využitie rôznych foriem marketingovej komunikácie na čo najefektívnejšie dosiahnutie stanovených cieľov. Patria sem aj aktivity, vyžadujúce si B2B a B2C[[1]](#footnote-1) komunikáciu. Zaraďuje sa sem napríklad organizačné a technické zabezpečenie účasti na veľtrhoch a výstavách, prezentáciách a prezentačných aktivitách, informačno-prezentačné aktivity, výjazdy do miest a obcí, road-show, účasť na kongresoch, konferenciách, seminároch, workshopoch, exkurziách a podobne. Rovnako sem zaraďujeme organizáciu tlačových konferencií, vrátane poskytovania komplexných výstupov, inzercie a spoluprácu s médiami s využitím tzv. nadlinkovej komunikácie. Hlavnou výhodou tejto formy komunikácie je cielené odovzdávanie informácií väčšiemu počtu príslušníkov cieľových skupín.  **Podaktivita 3. Poradenstvo v internom prostredí**  V rámci tejto podaktivity bude rozšírená a posilnená sieť poradenských centier. Nové vzniknú na strategicky dôležitých miestach, ktoré určia potreby cieľových skupín. Existujúce poradenské centrá a klub detí budú personálne posilnené tak, aby bolo možné súbežne zabezpečiť bezplatné odborné poradenstvo v externom a internom prostredí, to znamená na viacerých miestach naraz. Zároveň je nevyhnutné modernizovať tieto centrá najnovšími technickými pomôckami a vybavením, čím sa docieli splnenie kritéria moderného a účelného centra prvého kontaktu. Tým si dokážu zabezpečiť významné postavenie na trhu v danej oblasti. Ak to budú špecifiká jednotlivých miest umožňovať, bude jedným z cieľov projektu presunutie poradenských centier bližšie k ľuďom, čím bude zabezpečená lepšia dostupnosť a možnosť využitia osobných konzultácií v súlade s atribútmi miesta prvého kontaktu. Z dôvodu zabezpečenia maximálnej odbornosti, aktuálnosti a profesionality, bude v rámci tejto aktivity zabezpečované zamestnancom podieľajúcim sa na realizácii a implementácii projektu nepretržité vzdelávanie a výmena najlepších skúseností a praktík, či už doma, ako aj v zahraničí najmä prostredníctvom účastí na odborných podujatiach, aktivitách rôznych medzinárodných organizácií a pod.  **Podaktivita 4. Analýzy, prieskumy, stratégie**  Cieľom tejto podaktivity je analýza získaných informácií a spracovávanie do formy analytických štúdií a v nadväznosti na komunikačnú stratégiu projektu tvorba čiastkových marketingových, komunikačných a aplikačných štúdií, analýz, prieskumov a upresňovanie stratégie na jednotlivé roky 2015 až 2023. Dopad aktivít, ktorých cieľom je zvýšenie povedomia a znalostí o možnostiach realizácie nízkouhlíkových opatrení, najmä v oblasti energetickej efektívnosti a udržateľného využívania OZE, bude monitorovaný analýzami uskutočňovanými v priebehu implementácie projektu. Budú využívané metódy štatistických analýz na reprezentatívnych vzorkách cieľových skupín (verejnosť, subjekty ústrednej správy, subjekty územnej samosprávy, subjekty súkromného sektora). Taktiež z alokovaných prostriedkov budú realizované rôzne menšie výskumy a analýzy, ako aj nákup prieskumov a výskumných projektov od medzinárodných organizácií, ktoré sa zaoberajú opatreniami z oblasti nízkouhlíkového hospodárstva, energetickej efektívnosti a udržateľného využívania OZE. Súčasťou aktivity bude aj účasť v medzinárodných organizáciách a krytie s tým súvisiacich výdavkov.  Popri hlavných aktivitách bude realizácia projektu zabezpečovaná prostredníctvom podporných aktivít a to najmä:   1. riadenie projektu; 2. publicita a informovanosť.   Na tento účel budú využití prioritne zamestnanci SIEA. |

|  |  |  |  |  |
| --- | --- | --- | --- | --- |
| **8. Prehľad merateľných ukazovateľov projektu** | | | | |
| **Kód** | **Názov** | **Merná jednotka** | **Celková cieľová hodnota** | **Relevancia k HP** |
| O0180 | Počet zrealizovaných informačných aktivít | počet | 2500 (6/2023) | N/A |
|  | Počet osôb zapojených do informačných aktivít | počet | 6500 (6/2023) | RPaN |

|  |  |
| --- | --- |
| **9. Požadovaná výška NFP** | |
| Celková výška oprávnených výdavkov (EUR) | ZDROJE EU ŠR PRO RATA (ŠR) **SPOLU**  25 000 000 EUR 4 411 765 EUR 3 694 679 EUR **33 106 444 EUR** |
| Celková výška oprávnených výdavkov pre projekty generujúce príjem (EUR) | 0 EUR |
| Percento spolufinancovania zo zdrojov EU a ŠR (%) | 75,514 % EU a 13,326 % ŠR a 11,16 % PRO RATA (ŠR) |
| Žiadaná výška nenávratného finančného príspevku (EUR) | ZDROJE EU ŠR PRO RATA (ŠR) **SPOLU**  25 000 000 EUR 4 411 765 EUR 3 694 679 EUR **33 106 444 EUR** |
| Výška spolufinancovania z vlastných zdrojov žiadateľa (EUR) | 0 EUR |

1. B2B – ide o vzťah medzi odberateľom a poskytovateľom, pričom odberateľ nie je v tomto prípade koncový odberateľom, ale sprostredkovateľ.

   B2C – vzťah medzi poskytovateľom a koncovým odberateľom informácie. [↑](#footnote-ref-1)